Aghanib gh ufus yaddum s tirra y arallan
Asqqil mrxen s idamn gh usaru w-awal
Nura srsn yuda d uhuy urra sar nfiss
Yuda gh iZiD n TtnZ d ighbula n ikerkas
Yuda gh iclifn n TaDutt ur iqqway ufus
NeRmi aGGu d ufdaddur lahi yi takat
NeRmi asmammi aDan x ur illi w-ayur
Iming yutd s w-aDu n tillas nteln ax
Iffid taffa iswngimn ur mmrwasent
afgan ngh zud tighiTTn yukin ur issin
is icca y-afRZiZ gh urtan icca takut
Afgan ngh azemz ad ur sul issn man mek
Ijjla awal n id babas ula tannayin
ula timyurin iZZan x ammas n wakal
Ijjla tayri n tmagit yakwinn i tillas
Yan iluln x uzmz ad timDlt ann ittannay
Afgan ifrd x tuga ufent akw ikrwan
Tawenza tdel s uGHnbur tentel tifawin
Azzan iDrnn x trwga yawitn w-assif
Yugl amar d uqccab ichan innak lkemen
Allen qqennt ar ittazzal ur nn mmatin
Izakarn ussn as idarren ula tifassin
Ibbi y-as ils amZZug ns ila tiflwin
Irin ayg aslmad n kra y akw ur issin
Ig aDaf ar ttagwuln asin akuray
s yan ur ihsi ihsu dax aylli ttinin
Imughaz ZDan tamagit s imik n w-awal
D tugt ikerkas agwin a sersen sawelx
tiderfit da f nttazzal nekka tasutin
Tigigilt rast mDln ix as ur nfaw
Munat a nferg tamaDunt naf as asafar
Ad ur nmzi x izrwgan sul ar n ttifif (ttafuf)
EL ADAOUI LHANAFI
Casa ass le 12/08/2010
kab_Latn kab_Latn taq_Latn kab_Latn kab_Latn kab_Latn taq_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn taq_Latn kab_Latn kab_Latn kab_Latn taq_Latn kab_Latn kab_Latn kab_Latn kab_Latn kab_Latn kab_Latn slv_Latn kab_Latn kab_Latn vec_Latn lmo_Latn